**11. A feladat a határon túli magyarsággal kapcsolatos.**

**Karikázza be annak a kifejezésnek a sorszámát, amelyet a lexikonszócikkek, illetve jogszabályok meghatároznak!** (Elemenként 1 pont.)

**a)** „Valamely közösség önrendelkezési joga, minden idegen törvényhozói hatalomtól

való függetlensége. […] Fő területei:

– az egyes államok önállósága valamely szövetségi államon belül

– a községek önigazgatása a tartományokon, megyéken belül

– a vallási közösségek önigazgatása.” *(Lexikonszócikk)*

1. integráció 2. autonómia 3. asszimiláció

**b)** „Minden olyan román állampolgárokból álló közösség, amely a modern román

állam megalakulása óta Románia területén él, a többségi lakosságnál kisebb létszámú,

saját etnikai önazonossággal rendelkezik, amelyet kultúrája, nyelve vagy vallása fejez

ki, és ezt meg akarja őrizni, kifejezésre akarja juttatni, és fejleszteni akarja.” *(Romániai*

*törvény, 2005)*

1. nemzetiség 2. politikai nemzet 3. nemzetállam

**c)** „Tilos minden megkülönböztetés, így különösen a nem, faj, szín, etnikai vagy

társadalmi származás, genetikai tulajdonság, nyelv, vallás vagy meggyőződés,

politikai vagy más vélemény, nemzeti kisebbséghez tartozás, vagyoni helyzet,

születés, fogyatékosság, kor vagy szexuális irányultság alapján történő [hátrányos]

megkülönböztetés.” *(Európai Unió Alapjogi chartája, 2007)*

1. szegregáció tilalma 2. asszimiláció tilalma 3. diszkrimináció tilalma

**Megoldás**

**11. A határon túli magyarság** (Elemenként 1 pont, összesen 3 pont.)

**a)** 2.

**b)** 1.

**c)** 3.